ఆదిలోనే అందలం.. అంతలోనే పతనంచెన్నై, ఫిబ్రవరి 14 (ఆంధ్రజ్యోతి): 33 ఏళ్లపాటు తను సపర్యలు చేసిన ‘అమ్మ పీఠం’పైనే కూర్చోవాలనుకున్న అన్నాడీఎంకే ప్రధాన కార్యదర్శి వీకే శశికళ కల చెదిరింది. జయ మరణంతో అన్నాడీఎంకే పగ్గాలు చేపట్టిన ఆమె.. ప్రభుత్వ పగ్గాలు కూడా చేజిక్కించుకునేంతలోనే సుప్రీం తీర్పు అడ్డుకట్ట వేసింది. అక్రమార్జన కేసులో నాలుగేళ్ల జైలు శిక్ష విధించటంతో పదేళ్ల వరకూ ఆమె ఎన్నికల్లో పోటీ చేసేందుకు అవకాశం లేకుండా పోయింది. దీంతో ఆమె భవిష్యత్తులోనూ ప్రభుత్వ పదవులెక్కడం కష్టమేనని తేలిపోయింది. పోయెస్గార్డెన సంరక్షకురాలిగా ఉన్న దివంగత మాజీ ముఖ్యమంత్రి జయలలిత నెచ్చెలి శశికళ.. గత డిసెంబరు 31న పార్టీ ప్రధాన కార్యదర్శిగా ఎన్నికయ్యారు. జయ మరణంతో ఖాళీ అయిన ప్రధానకార్యదర్శి పదవిని చేజిక్కించుకున్నారు. అన్నాడీఎంకే ఎంపీలు, ఎమ్మెల్యేలు, నేతలు ప్రతిరోజూ పోయెస్గార్డెన ముందు బారులు తీరి పార్టీ పదవి చేపట్టాలంటూ ఆమెను బుజ్జగించారు. వంగివంగి దండాలు పెడుతూ ‘అమ్మను మైమరిపించేలా’ ఆమెను అనునయించారు. దాంతో శశికళ పార్టీ ప్రధాన కార్యదర్శి పదవినెక్కారు. అది జరిగిన రెండు రోజుల నుంచే ముఖ్యమంత్రి పదవి కూడా ఆమే చేపట్టాలంటూ కొంత మంది మంత్రులు ప్రకటనలు చేయడం ప్రారంభించారు. పక్కనే పన్నీర్సెల్వం ఉన్నా పట్టించుకోని మంత్రులు.. చిన్నమ్మే సీఎం పీఠమెక్కాలంటూ ప్రకటనలు చేశారు. ఈ నేపథ్యంలో 5వ తేదీన పార్టీ శాసనసభాపక్ష సమావేశం జరిగింది. ఈ సమావేశంలో ఎమ్మెల్యేలంతా ఏకగ్రీవంగా తమ నేతగా శశికళను అనుకున్నారు. అప్పటి నుంచే పార్టీలో హైడ్రామా ప్రారంభమైంది. 7న పన్నీర్సెల్వం జయ సమాధి దీక్షగా తిరుగుబావుటా ఎగురవేయడంతో ఆమె పతనం ప్రారంభమైంది. ఈ నెల 9న గవర్నర్ విద్యాసాగర్రావును కలుసుకుని ప్రభుత్వ ఏర్పాటుకు ఆహ్వానించాలని లేఖను అందజేశారు. ఆరోజు రాత్రి నుండే మద్రాసు విశ్వవిద్యాలయం సెంటినరీ హాలులో సీఎంగా ప్రమాణస్వీకారం చేసేందుకు ఏర్పాట్లు కూడా చేపట్టారు. అంతేగాక ఆమెకు అనుయాయులైన కొంతమంది అధికారులు ‘ముఖ్యమంత్రి శశికళ’ పేరుతో ట్విట్టర్ ఖాతా కూడా తెరిచారు. తీవ్ర విమర్శలు రావడంతో ఆ ఖాతాను ప్రభుత్వ వెబ్సైట్కు బదులుగా అన్నాడీఎంకే వెబ్సైట్కు అనుసంధానించారు. అనంతరం సీఎంగా ప్రమాణస్వీకారం చేయించేందుకు గవర్నర్ జాప్యం చేస్తుండడం పట్ల ఆదిలో కొంత సంయమనం పాటించిన శశికళ.. రెండు రోజులకే స్వరం పెంచారు. తన సహనానికీ హద్దు ఉంటుందని, అది దాటిన రోజు పరిస్థితులు వేరేగా ఉంటాయంటూ పరోక్ష హెచ్చరికలు జారీ చేశారు. అయితే ఆ హెచ్చరికలు పనిచేయకపోవడంతో స్వరం తగ్గించి శాంతియుతమార్గంలో ఆందోళన చేస్తామని ప్రకటించారు. అనంతరం ప్రత్యర్థులపై వాక్బాణాలు సంధించిన శశికళ.. సోమవారం సాయంత్రం నుంచి పూర్తిగా బేలగా మారిపోయారు. సుప్రీంకోర్టు తీర్పు మంగళవారం వెలువడడం ఖాయమని తేలగానే ఆమె మెత్తబడ్డారు. జయకు తాను ఎంతగా సేవలందించానో ప్రజలకు వివరించడంతోపాటు తన పార్టీ ప్రభుత్వాన్ని నిలబెట్టుకునేందుకు అవసరమైతే ప్రాణాలు అర్పించేందుకు కూడా వెనుకాడనని ప్రకటించారు. అయితే రిసార్టులో జరిగిన సమావేశంలో ఆమె ఎమ్మెల్యేలను బుజ్జగించి, బతిమలాడాల్సి వచ్చింది. నిజానికి అన్నాడీఎంకేకు చెందిన 135 మంది ఎమ్మెల్యేల్లో 70 మందికి పైగా కేవలం ఆమె సిఫారసులతో గత ఎన్నికల్లో టికెట్లు సంపాదించుకోగలిగారు. ఇన్నాళ్లూ కనుసైగలతో ఆదేశాలు జారీ చేసిన చిన్నమ్మ.. చివరికి బేలగా పార్టీని వీడరాదని, ఏం కావాలన్నా చేస్తానని రిసార్టులో ఎమ్మెల్యేలను రకరకాలుగా బతిమలాడుకోవాల్సి వచ్చింది.
aadilone andalam.. antalone patananchennai, fibravari 14 (aandhrajyoti): 33 ellapatu tanu saparyalu chesina ‘amma peetham’paine kuurchoevaalanukunna annadienke pradhaana kaaryadarsi veeke sasikala kala chedirindi. jaya maranamtho annadienke paggaalu chepattina aame.. prabhutva paggaalu kuudaa chejikkinchukunenthalo supreem teerpu addukatta vesindi. akramarjana kesulo nalugella jailu shiksha vidhinchatamtho padella varakuu aame ennikallo poty chesenduku avakaasam lekunda poyindi. deentho aame bhavishyattuloonuu prabhutva padavulekkadam kashtamenani telipoyindi. poyesgardena samrakshakuraaligaa unna divangata maji mukhyamantri jayalalita neccheli sasikala.. gatha disembaru 31na party pradhaana kaaryadarsigaa ennikayyaaru. jaya maranamtho khaalii ayina pradhaanakaaryadarshi padavini chejikkinchukunnaru. annadienke empeelu, emmelyelu, nethalu pratiroju poyesgardena mundu baarulu teeri party padavi chepattalantu aamenu bujjaginchaaru. vangivangi dandaalu pedutuu ‘ammanu maimaripinchela’ aamenu anunayinchaaru. daamto sasikala party pradhaana kaaryadarsi padavinekkaaru. adhi jarigina rendu rojula nunche mukhyamantri padavi kuudaa aame chepattalantu kontha mandi mantrulu prakatanalu cheyadam praarambhinchaaru. pakkane pannirselvam unna pattinchukoni mantrulu.. chinnamme cm peethamekkaalantuu prakatanalu chesaru. ee nepathyamlo 5va tedeena party saasanasabhaapaksha samavesam jarigindi. ee samavesamlo emmelyelanta ekagreevangaa tama nethagaa sasikalanu anukunnaru. appati nunche paartiiloo hydrama praarambhamaindi. 7na pannirselvam jaya samadhi deekshagaa tirugubavuta eguraveyadamtho aame patanam praarambhamaindi. ee nela 9na gavarnar vidyaasaagarraavunu kalusukuni prabhutva erpaatuku aahvaaninchaalani lekhanu andajesaaru. aaroju raatri nunde madrasu vishwavidyaalayam centinery haalulo cmga pramaanasveekaaram chesenduku erpaatlu kuudaa chepattaru. antegaaka aameku anuyaayulaina kontamandi adhikaarulu ‘mukhyamantri sasikala’ paerutho twitter khata kuudaa terichaaru. teevra vimarsalu raavadamtho aa khaataanu prabhutva vebsaitku badulugaa annadienke vebsaitku anusandhaaninchaaru. anantaram cmga pramaanasveekaaram cheyinchenduku gavarnar jaapyam chestundadam patla aadilo kontha samyamanam paatinchina sasikala.. rendu rojulake swaram penchaaru. tana sahananiki haddu untundani, adhi daatina roju paristhitulu veregaa untaayantuu paroksha heccharikalu jaarii chesaru. ayithe aa heccharikalu panicheyakapovadamto swaram tagginchi saantiyutamaargamlo aandolana chestamani prakatinchaaru. anantaram pratyarthulapai vaakbaanaalu sandhinchina sasikala.. somavaram saayantram nunchi puurtigaa belagaa maaripoyaaru. supreenkortu teerpu mangalavaaram veluvadadam khayamani teelagaane aame mettabaddaaru. jayaku taanu entagaa sevalandinchaano prajalaku vivarinchadamtopaatu tana party prabhutvaanni nilabettukunenduku avasaramaite praanaalu arpinchenduku kuudaa venukaadanani prakatinchaaru. ayithe resartulo jarigina samavesamlo aame emmelyelanu bujjaginchi, batimaladalsi vachindi. nijaaniki annaadeeenkeku chendina 135 mandi emmelyello 70 mandiki paiga kevalam aame siphaarasulatho gatha ennikallo tiketlu sampaadinchukogaligaaru. innaalluu kanusaigalato aadesaalu jaarii chesina chinnamma.. chivariki belagaa paartiini veedaraadani, yem kavalanna chestaanani resartulo emmelyelanu rakarakaalugaa batimaladukovalsi vachindi.